Kokaiinista sieppauksiin ja ihmissalakuljetuksiin – jihadistit ja rikollisliigat lypsävät miljardeja Pohjois-Afrikan heikkoudesta

Ihmissalakuljetus Isisin alueiden läpi on halvempaa kuin muita reittejä. Terrorismin rahoitukseen perehtynyt italialaistutkija varoittaa Libyan romahduksesta.

Lontoo

Pohjois-Afrikan ja Lähi-idän islamistiterroristit eivät toimi vain sokeasti aatteen ajamina. Osalla heistä on ollut myös taito tehdä rikollista rahaa toimintansa pyörittämiseksi tai liittoutua ammattirikollisten kanssa.

Rahan lähteinä ovat olleet huumekauppa, rahanpesu, sieppaukset ja merirosvous. Tämän hetken ja tulevaisuuden paras bisnes on ihmissalakuljetus.